पाएं अपने शहर की ताज़ा ख़बरें और फ्री ई-पेपरडाउनलोड करें
मझौलिया प्रखंड के जीविका समूह के द्वारा साढे 4 लाख मास्क की आपूर्ति की जाएगा, इसके लिए 25 दिन का समय दिया गया है। इसकी जानकारी जीविका समूह के मझौलिया प्रखंड प्रबंधक सुजीत कुमार ने दी। उन्होंने बताया कि इस आपूर्ति करने के लिए जीविका समूह के दीदियों के द्वारा जोर शोर से मास्क तैयार किया जा रहा है। प्रतिदिन 10000 से 15000 मास्क तैयार किया जा रहा है। इसके लिए जीविका दीदी दिन और रात मेहनत कर रही है। उन्होंने बताया कि अभी तक 50 से 60 हजार मास्क तैयार किया गया है।
पंचायती राज विभाग के द्वारा साढे चार लाख मास्क की आपूर्ति करने के लिए मांग किया गया है। मझौलिया प्रखंड के 4 संकुलो में 72जीविका दीदियों के द्वारा गुणवत्ता युक्त मास्क तैयार किया जा रहा है। उन्होंने बताया कि भविष्य में अधिक से अधिक मास्क को बनाने के लिए जीविका दीदियों को जोड़ा जा रहा है। जिससे जीविका समूह के दीदियों को स्वरोजगार के अवसर भी मिल रहे हैं। इसकी देखरेख प्रखंड जीविका प्रबंधक एवं अन्य कर्मियों के द्वारा किया जा रहा है इससे संबंधित सामग्रियों की आपूर्ति भी समय समय से किया जा रहा है।पिछले कोरोना काल में जीविका समूह के दीदियों के द्वारा बड़े पैमाने पर मास्क आपूर्ति किया गया था।
गौनाहा प्रखंड में ढाई लाख मास्क बनाने के लक्ष्य को पूरा करने में जुटी जीविका दीदियां
देश में कोरोना के बढ़ते मामलों और बिगड़ते हालात को देखते हुए पंचायती राज विभाग ,बिहार सरकार के आदेश के आलोक में गौनाहा प्रखंड के जीविका दीदियों ने मास्क उत्पादन का कार्य शुरू कर दिया है। कारण कि राज्य सरकार के आदेशानुसार प्रत्येक परिवार को 6-6 मास्क दिया जाना है। इसी क्रम में गौनाहा प्रखंड में जीविका कार्यालय बीपीआईयू प्रखंड अंतर्गत अन्नपूर्णा जीविका संकुल स्तरीय संघ, गौनाहा,स्वागतम जीविका संकुल संघ बेलसंडी तथा नारी शक्ति संकुल संघ जमुनिया की लगभग 100 दीदियों ने कुल ढाई लाख मास्क बनाने का कार्य प्रारंभ कर दिया दिया है ताकि प्रखंड विकास पदाधिकारी के निर्देशन में सभी पंचायत सचिवों के माध्यम से हर परिवार को ससमय मास्क की आपूर्ति की जा सके।
बीपीएम कुणाल कुमार सिंह के अनुसार तीनों सीएलएफ मिलकर प्रतिदिन 10-15 हजार मास्क उत्पादन का लक्ष्य रखा गया है जिससे लगभग सौ परिवार से अधिक परिवारों को रोजगार तथा प्रखंड के लगभग 40 हजार परिवार लाभान्वित होंगे। वही सीएलएफ अध्यक्ष गायत्री देवी,नंदा देवी व सितारा नेशा ने बताई कि तीनों सीएलएफ प्रयासरत हैं कि जल्द से जल्द ढ़ाई लाख मास्क बनाने के लक्ष्य को पूरा कर दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn